Nesanicu često prate zdravstveni problemi, od gojaznosti do visokog krvnog pritiska
Osim porasta količine biokemijskih pokazatelja rizika za obolijevanje od šećerne bolesti ili srčanih bolesti, ispitanice su pokazivale 
Na spavanje potrošimo otprilike jednu trećinu našeg vremena, a najveća većina nas ni ne razmišlja puno o tim satima. No, za one koje nesanice redovito posjećuje, noć je razdoblje nemira i patnje. Znanstvenici polako, ali sigurno, rezultatima potkrepljuju spoznaju kako je dobar san važan za normalno funkcioniranje tijekom dana. Ljudi koji pate od nesanice u velikom broju slučajeva imaju brojne zdravstvene probleme, od gojaznosti do povećanog krvnog tlaka. Psihijatar Edward Suarez sa sveučilišta Duke u Sjevernoj Karolini, fasciniran je snom. Tražili smo ga da nam definira pojam 'lošeg sna'. "San je jako komplicirano stanje tijela i duha. Takva je i nesanica. Neki je ljudi opisuju kao nemogućnost pada u san, drugi opet zaspu brzo ali se bude tijekom noći i ne mogu ponovno zaspati, treći opet kažu da spavaju, ali da im san ne donosi odmor, a četvrti ne daju puno informacija o snu, ali nam kažu da su preko dana umorni i pospani. To nam kazuje da im kvaliteta sna nije dobra." Doktor Suarez je prikupio odgovore nekoliko stotina ljudi vezane za kvalitetu sna, a od istih je ispitanika i dobio uzorak krvi i podlegao ga biokemijskoj analizi. Rezultati su ukazali da su ljudi koji su imali više problema sa spavanjem imali i više drugih zdravstvenih problema. Ovo je posebno bilo izraženo u populaciji ženskih ispitanika. Osim porasta količine biokemijskih pokazatelja rizika za obolijevanje od šećerne bolesti ili srčanih bolesti, ispitanice su pokazivale brojne faktore psihološkog stresa – od agresije do depresivnih stanja. Doktor Suarez pretpostavlja da je za ovo stanje barem djelomično odgovoran stres uzrokovan emancipacijom žena koje su sada preopterećene radom na poslu i radom kod kuće nakon posla. Istraživanje je u cjelini objavljeno u časopisu Brain, Behaviour and Immunity.